Quran 3:55 – Domination Of Followers Of Christ Over Jews
ان کے پیرو وہ سب ہیں جو خود کو ان کا پیرو کہتے ہیں۔ یہ بات کہ پیروکار صرف ہی ہیں جو درست دین پر ہوں، یہ موقف درست نہیں۔ قرآن مجید کی آیت آپ کے سامنے ہے جس میں تثلیث کے قائلین کو بھی مسیح کے متبعین میں شامل کیا گیا ہے۔ اس کے بعد سوال باقی نہیں رہتا۔ استاد محترم نے بھی یہی تفسیر کی ہے: دیکھیے البیان “ اِس سے مراد سیدنا مسیح علیہ السلام کے عام متبعین اور نام لیوا ہیں جو پہلے نصاریٰ اور اب مسیحی کہلاتے ہیں ۔ یہ موقع بشارت کا ہے جس کا تقاضا یہی ہے کہ اِس میں وسعت ہو۔ پھر ’ الَّذِیْنَ اتَّبَعُوْکَ ‘ کے الفاظ یہاں ’ الَّذِیْنَ کَفَرُوْا ‘ کے مقابل میں آئے ہیں ، لہٰذا اِن سے مراد منتسبین مسیح ہی ہو سکتے ہیں نہ کہ وہ لوگ جو آپ کے سچے پیرو اور آپ کی ہدایت پر مخلصانہ عمل کرنے والے ہوں۔”